CELEX: 32005R0760
Language: lt
Date: 2005-05-19 00:00:00
Title: 2005 m. gegužės 19 d. Komisijos reglamentas (EB) Nr. 760/2005, nustatantis žaliavinio tabako kiekius, kurie gali būti perkelti į kitą veislių grupę pagal garantuojamąją ribą 2005 m. derliui Vokietijoje, Graikijoje, Ispanijoje, Prancūzijoje, Italijoje ir Portugalijoje

20.5.2005   
            
            
               LT
            
            
               Europos Sąjungos oficialusis leidinys
            
            
               L 127/4
            
         
      KOMISIJOS REGLAMENTAS (EB) Nr. 760/2005
   2005 m. gegužės 19 d.
   nustatantis žaliavinio tabako kiekius, kurie gali būti perkelti į kitą veislių grupę pagal garantuojamąją ribą 2005 m. derliui Vokietijoje, Graikijoje, Ispanijoje, Prancūzijoje, Italijoje ir Portugalijoje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo (1), ypač į jo 9 straipsnio 4 dalį,
   kadangi:
   
               (1)
            
            
               Reglamento (EEB) Nr. 2075/92 9 straipsnyje yra nustatyta įvairių tabako veislių grupių kvotų sistema. Individualios kvotos gamintojams paskirstytos pagal garantuojamąsias ribas 2005 m. derliui, nustatytas 2002 m. kovo 25 d. Tarybos reglamento (EB) Nr. 546/2002, nustatančio priemokas ir garantuojamąją ribą 2002, 2003 ir 2004 m. derliaus tabako lapams pagal veislės grupę ir valstybę narę ir iš dalies pakeičiančio Reglamentą (EEB) Nr. 2075/92 (2) II priede. Pagal Reglamento (EEB) Nr. 2075/92 9 straipsnio 4 dalį Komisija leidžia valstybėms narėms perskirstyti garantuojamųjų ribų kiekius veislių grupėse su sąlyga, kad šie numatyti veislių grupių perkėlimai nesudarys papildomų išlaidų Europos žemės ūkio orientavimo ir garantijų fondui (EŽŪOGF) ir nepadidins kiekvienai valstybei narei skirtos visos garantuojamosios ribos.
            
         
               (2)
            
            
               Įvykdžius šią sąlygą, reikėtų leisti atlikti minėtą perkėlimą jo prašiusioms valstybėms narėms.
            
         
               (3)
            
            
               Šiame reglamente numatytos priemonės atitinka Tabako vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   2005 m. derliui valstybėms narėms leidžiama iki 2005 m. gegužės 30 d. perkelti kiekius iš vienos veislių grupės į kitą vadovaujantis šio reglamento priedu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. gegužės 19 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 215, 1992 7 30, p. 70. Reglamentas su paskutiniais pakeitimais, padarytais Reglamentu (EB) Nr. 2319/2003 (OL L 345, 2003 12 31, p. 17).
   
      (2)  OL L 84, 2002 3 28, p. 4. Reglamentas su paskutiniais pakeitimais, padarytais Reglamentu (EB) Nr. 1782/2003 (OL L 270, 2003 10 21, p. 1), su pakeitimais, padarytais Reglamentu (EB) Nr. 864/2004 (OL L 161, 2004 4 30, p. 48).
   
      PRIEDAS
      Garantuojamosios ribos kiekiai, kuriuos kiekvienai valstybei narei leidžiama perkelti iš vienos veislių grupės į kitą veislių grupę
      
                  Valstybė narė:
               
               
                  Veislių grupė, iš kurios perkeliama
               
               
                  Veislių grupė, į kurią perkeliama
               
            
                  VOKIETIJA
               
               
                  1 036,2 tonos tamsiojo vytinto ore (III grupė)
               
               
                  528,6 tonos vytinto dūmuose (I grupė)
               
            
                  367,2 tonos šviesiojo vytinto ore (II grupė)
               
            
                  GRAIKIJA
               
               
                  1 694 tonos šviesiojo vytinto ore (II grupė)
               
               
                  10 761 tona vytinto dūmuose (I grupė)
               
            
                  4 415 tonos vytinto saulėje (V grupė)
               
            
                  7 269 tonos Kabak Koulak (VIII grupė)
               
            
                  122 tonos Katerini (VII grupė)
               
            
                  5 267 tonos Kabak Koulak (VIII grupė)
               
               
                  3 193 tonos Basmas (VI grupė)
               
            
                  ISPANIJA
               
               
                  1 999,8 tonos tamsiojo vytinto ore (III grupė)
               
               
                  1 571,1 tonos vytinto dūmuose (I grupė)
               
            
                  35,6 tonos šviesiojo vytinto ore (II grupė)
               
            
                  PRANCŪZIJA
               
               
                  3 828,4 tonos tamsiojo vytinto ore (III grupė)
               
               
                  1 717,2 tonos vytinto dūmuose (I grupė)
               
            
                  1 444,5 tonos šviesiojo vytinto ore (II grupė)
               
            
                  ITALIJA
               
               
                  850,0 tonų vytinto saulėje (V grupė)
               
               
                  611,9 tonos vytinto dūmuose (I grupė)
               
            
                  120,0 tonų vytinto saulėje (V grupė)
               
               
                  98,2 tonos vytinto virš liepsnos (IV grupė)
               
            
                  PORTUGALIJA
               
               
                  50,0 tonų šviesiojo vytinto ore (II grupė)
               
               
                  39,9 tonos vytinto dūmuose (I grupė)